केरेला, 27 नभेम्बरः मुलुगनां फुटबलनि फोथाराव मोनसे समाव जादुगर महरै मिथिसारजानाय डियेग माराडनाआ 25 नभेम्बरखालि हरखाब रुंसारि जानाय लोगो-लोगो दुलाराय मुलुगनि गेजेरावनो फुटबल अन्सायारिफोरनि थाखाय दुखुनि बुब्लिया साग्लोबदों। आर्जेन्टिनानि गेदेमा फटबलार माराडनाआ हादतनि फटबल हान्जाखौ 1986 माइथायाव वार्ल्ड काप देरहाहोनो हानायाव जाफुंसारदोंमोन। बेनि अनगायैबो गुबुन गुबुन क्लाबजों गेलेनानै माराडनाआ गावनि रोंगौथि फुटबल गेलेनायनि गेजेरजों मुलुगनि फटबल अन्सायारिजों लोगोसे गेलेगिरिफोरखौबो थुलुंगाखांहोनो हादोंमोन। मुलुगनि गेजेरावनो मुं आरजिनो हानाय माराडनाआ हरखाब रुंसारि जानायाव गुबुन गुबुन हादतनिफ्राय दुखु फोरमायनायजों लोगोसे भारतनिफ्रायबो बारग' फुटबलारनि रुंसारि जानायखौ दुखु फोरमायदों। बेनि गेजेरावनो हादतनि सिङाव थानाय केरेला राइज्यो सरकारआ फुटबलनि जादुगर माराडनानि रुंसारि जानायाव सान्नैनि थाखाय दुखु सान फालिनो फोसावदों ।